NEUVOSTON ASETUS (EY) N:o 551/98,
annettu 9 päivänä maaliskuuta 1998,
maito- ja maitotuotealan lisämaksusta annetun asetuksen (ETY) N:o 3950/92 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 43 artiklan,
ottaa huomioon komission ehdotuksen (1),
ottaa huomioon Euroopan parlamentin lausunnon (2),
sekä katsoo, että
maito- ja maitotuotealan lisämaksusta annetun neuvoston asetuksen (ETY) N:o 3950/92 (3) antamisajankohtana sallittiin tietyillä poikkeuksellisilla edellytyksillä, että entisen Saksan demokraattisen tasavallan alueella oleville maatiloille viitemäärä voitiin tilapäisesti myöntää kahdentoista kuukauden kaudelle; kyseisten tilojen uudelleen järjestämisen loppuun saattamiseksi kyseisen säännöksen soveltamista jatkettiin asetuksella (EY) N:o 1883/94 (4) kauden 1997-1998 loppuun; erityisesti maidontuotantoon vuokratiloilla liittyviä ongelmia ei ilmeisesti saada ratkaistuksi ennen 31 päivää maaliskuuta 1998; näin ollen olisi poikkeuksellisesti sallittava poikkeustoimenpiteiden pidentäminen viimeisen kerran kahdella kahdentoista kuukauden ajanjaksolla kyseisten tilojen uudelleen järjestämisestä johtuvien ongelmien ratkaisemiseksi,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 3950/92 4 artiklan 4 kohtaan alakohta seuraavasti:
"Edellä mainitusta uudelleen järjestämisestä johtuvien ongelmien ratkaisemiseksi lopullisesti jatketaan ensimmäisen alakohdan soveltamista kahdella kahdentoista kuukauden kaudella toisessa alakohdassa tarkoitetun ajanjakson päättymisestä."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä maaliskuuta 1998.